Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 405/12/5508	Ružomberok, 15.2.2013
EEČ : 2-42-17-2013

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 1, odsek 2 písmeno a, písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, , Slovensko
Obsahom zmieru je:
obvinený  vyhlásil, že spáchal skutok, za ktorý je stíhaný a toto vyhlásenie vykonal slobodne, vážne a určito, obvinený a poškodené sa dohodli na verbálnom ospravedlnení pred mediačným a probačným úradníkom súdu

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-698/OO-RK-2012.
dňa 22.10.2012 v čase okolo 18.30 h XXXXX v mieste svojho trvalého bydliska XXXXX zo spodnej časti domu na schodisku, pod vplyvom alkoholu vulgárne nadával svojim dcéram XXXXX, nar. XXXXX a XXXXX, nar. XXXXX, obidve trvale bytom XXXXX, okres XXXXX, ktoré boli v tom čase v kuchyni na poschodí domu a vykrikoval im, aby z jeho domu vypadli, po čom XXXXX zavrela a zamkla dvere vedúce na schodisko, pričom XXXXX sa domáhal vstupu na poschodie a kričal, že keď dvere neotvoria, tak ich rozbije sekerou a že ich všetkých pobije, následne sekerou udrel do dverí, po čom XXXXX v obave, aby otec dvere nerozbil, tieto odomkla a videla otca so sekerou v ruke, XXXXX jej  vulgárne nadával, udieral ju  päsťou do tváre, ona sa snažila chytiť mu ruku, v ktorej držal sekeru a kričala na sestru XXXXX, ktorá jej v tom prišla pomôcť a vytrhla mu sekeru z ruky, XXXXX následne vec oznámila na polícii. 
Odôvodnenie: 
Poverený príslušník Obvodného oddelenia  v Ružomberku uznesením pod sp. zn. ČVS: ORP - 698/OO - RK - 2012 zo dňa 12.11.2012 podľa § 199 ods. 1  Trestného poriadku  začal trestné stíhanie a podľa § 206 ods. 1 Trestného poriadku vzniesol  obvinenie XXXXX za prečin nebezpečného vyhrážania podľa § 360 ods. 1, 2 písm. a), písm. b) pre skutok, že 
dňa 22.10.2012 v čase okolo 18.30 h XXXXX v mieste svojho trvalého bydliska XXXXX zo spodnej časti domu na schodisku, pod vplyvom alkoholu vulgárne nadával svojim dcéram XXXXX, nar. XXXXX a XXXXX, nar. XXXXX, obidve trvale bytom XXXXX, okres XXXXX, ktoré boli v tom čase v kuchyni na poschodí domu a vykrikoval im, aby z jeho domu vypadli, po čom XXXXX zavrela a zamkla dvere vedúce na schodisko, pričom XXXXX sa domáhal vstupu na poschodie a kričal, že keď dvere neotvoria, tak ich rozbije sekerou a že ich všetkých pobije, následne sekerou udrel do dverí, po čom XXXXX v obave, aby otec dvere nerozbil, tieto odomkla a videla otca so sekerou v ruke, XXXXX jej  vulgárne nadával, udieral ju  päsťou do tváre, ona sa snažila chytiť mu ruku, v ktorej držal sekeru a kričala na sestru XXXXX, ktorá jej v tom prišla pomôcť a vytrhla mu sekeru z ruky, XXXXX následne vec oznámila na polícii. 

Preskúmaním k veci sa vzťahujúceho vyšetrovacieho spisu som zistila, že skutok, pre ktorý je vedené trestné stíhanie, je preukázaný výpoveďami svedkýň - poškodených XXXXX a XXXXX, podporne výpoveďou svedka XXXXX a vysvetlením XXXXX. 

	Vyšetrovací spis po skončení skráteného vyšetrovania som odstúpila probačnému a mediačnému úradníkovi Okresného súdu XXXXX  za účelom vykonania mediácie, ktorá bola úspešne zrealizovaná   dňa   31.01.2013. 

Obvinený a poškodené uzavreli  dňa 31.01.2013 zmier, v rámci ktorého   obvinený  vyhlásil, že spáchal skutok, za ktorý je stíhaný a toto vyhlásenie vykonal slobodne, vážne a určito, obidvom poškodeným sa počas mediácie ospravedlnil. Poškodené XXXXX a XXXXX vyhlásili, že súhlasia so zmierom a že nemajú a ani v budúcnosti nebudú mať v súvislosti s prečinom, ktorého sa dopustil obvinený, žiadne ďalšie nároky na odškodnenie. 
	
Zároveň obvinený zložil na účet  Okresnej prokuratúry XXXXX  peňažnú sumu na všeobecne prospešné účely vo výške 50,- Eur.  V zmysle uzatvoreného zmieru bol určený adresát uvedenej sumy Trojlístok, Centrum sociálnych služieb so sídlom Riadok 8, 03401 XXXXX, IČO: 00647802, číslo účtu XXXXX  tým, že z uvedenej sumy bude 25,- Eur  poukázaných na peňažnú pomoc obetiam trestnej činnosti. 

	Podľa § 220 ods. 1 písm. a), b), c)  Trestného poriadku v konaní o prečine, na 
ktorý zákon ustanovuje trest odňatia slobody, ktorého horná hranica neprevyšuje  5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený 
a/ vyhlási, že spáchal skutok, za ktorý je stíhaný a nie sú odôvodnené pochybnosti o 
tom, že jeho vyhlásenie bolo vykonané slobodne, vážne  a určito, 
b/ nahradil škodu, pokiaľ  bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestným činom,
c/ zloží na účet súdu a v prípravnom konaní na účet prokuratúry peňažnú sumu určenú 
konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery považuje  prokurátor takýto spôsob rozhodnutia za dostačujúci. 

Podľa § 360 ods. 1, 2 písm. a), b) Trestného zákona kto sa inému vyhráža smrťou takým spôsobom, že to môže vzbudiť dôvodnú obavu a uvedený čin spácha závažnejším spôsobom konania (so zbraňou) a na chránenej osobe potrestá sa odňatím slobody na šesť mesiacov až na tri roky.  

Z vyšetrovacieho spisu  vyplýva, že obvinený XXXXX nemá žiadny záznam v registri trestov a nebol prejednávaný ani za priestupky.  Obcou Komjatná  je hodnotený kladne. Obvinený a poškodené súhlasili s postupom podľa § 220 ods. 1 Trestného poriadku. 

	Vzhľadom na povahu a závažnosť  spáchaného  činu  a na osobu obvineného   som dospela k záveru, že takýto spôsob rozhodnutia v trestnej veci obvineného XXXXX je dostačujúci a preto som zmier uzavretý medzi obvineným a poškodenými schválila a trestné stíhanie obvineného zastavila podľa § 220 ods. 1 Trestného poriadku.  

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Štupáková
prokurátorka